LAOAG CITY – Indauloan ni Bishop Renato Mayugba ti simbaan Katolika ti Ilocos Norte ti misa nga naidaton iti padi a dati a nagserbi iti Diocese of Laoag nga natay iti sakit nga kanser.
Daytoy ket iti baet nga sipud idi nagturong ni Fr. Roberto Batoon, agtawen ti 69, residente ti ti ili ti San Nicolas idiay Hawaii ket saannan nga inpatpatungpal ti kina-padi na.
Segun kenni Fr Joey Ranjo, spokesman ti simbaan Katolika iti Ilocos Norte, ti natay a padi ket immuna a nagserbi iti Diocese of Laoag iti nasurok a 20 a tawen idiay Hawaii.
Kuna na a boluntaryo a pinanawan ni Batoon ti kina-padi na agingga a kinapet ti sakit nga kanser.
Idi in-inot a kimmaru ti sakit na ket nagawid iti San Nicolas, Ilocos Norte ket ditoy a natay.
Naglikudan met ni Fr Ranjo ti rumrumuar a damag a ni Batoon ket naikkat a padi idiay Hawaii gapu ti naaramidan na a basol.
Idi laeng kalman ket naitabonen ni Batoon iti kamposanto iti ciudad ti Laoag no sadino nga full force dagiti padi ditoy probinsiya a nangited ti maudi a respeto da kenkuana iti panangidaulo ni Bishop Mayugba ken naipalubos met ti pannakaipausar ti sotana na iti pannakaitabon ti pimmusay a padi.
Immuna iti daytoy ket nakuwetiyunaran ti pannakaipausar ti sotana ti natay a padi idinto ta nabayagen a tiyempo a saan na nga inpatpatungpal ti kinapadi na.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn